Olev Subbi

**Olev Subbi** (7. märts 1930 Tartu – 19. august 2013) oli eesti kunstnik.

## Elulugu

Ta lõpetas 1948. aastal Tartu 1. Keskkooli.

Olev Subbi küüditati 1949. aastal märtsiküüditamise ajal ning viibis asumisel Krasnojarski krais kuni 1956. aastani.

Pärast vabanemist ja Eestisse naasmist õppis ta aastatel 1957–1962 Eesti NSV Riiklikus Kunstiinstituudis ning tegutses pärast selle lõpetamist enamasti vabakutselise kunstnikuna. 1966. aastal oli tema esimene isikunäitus, sestpeale on ta olnud üks eesti tunnustatumaid maalikunstnikke. 

Tema maalitehnika on üldiselt küllaltki konservatiivne, kuid stiililiselt on ta enamasti liigitatav sürrealismi või abstraktsionismi alla. Suure tunnustuse on võitnud ka tema aktimaalid. 

Viimastel aastakümnetel tegutses Subbi peamiselt Tallinnas.

## Olulisem tunnustus
*1969 – Vilniuse kunstitriennaali peapreemia
*1976 – Eesti NSV teeneline kunstnik
*1978 – Kristjan Raua preemia (maal "Juulikuu" (õli))
*1981 ja 1987 – Eesti Kunstnike Liidu maalisektsiooni aastapreemia 
*1987 – Eesti NSV rahvakunstnik
*1988 – valiti NSV Liidu Kunstide Akadeemia korrespondentliikmeks
*1991 – valiti Venemaa Kunstide Akadeemia välisliikmeks
*1995 – Konrad Mäe preemia
*2000 – Valgetähe II klassi teenetemärk
*2002 – Tallinna vapimärk

## Isiklikku
Olev Subbi isa Johannes Subbi, Vabadusrist II/3 kavaler, vahistati 1940. aastal Nõukogude võimu poolt ja hukkus Nõukogude vangilaagris 1942. aastal. Ta on olnud abielus Heli Susiga, nende poeg Juhan on füüsik.

## Viited

## Kirjandus
*Enn Põldroos. *Traditsiooni uudsus: Olev Subbi: [reproduktsioonide album]*. Tallinn: Kunst, 1981
**Subbi (Olev Subbi isikukataloog)*. Lohusalu: Sperare, 2006
*Olev Subbi : täiuse poole püüeldes = striving for perfection. koostaja: Eero Epner; Tallinn : Sperare OÜ, 2025
*Olev Subbi. Eero Epner ; Tallinn : Sperare OÜ , 2024
*Olev Subbi aktimaalid : Enn Kunila kollektsioonist 21.06.-20.08.2024 : Kärdla Kultuurikeskus = Olev Subbi's nudes from the Enn Kunila collection : Kärdla Culture Centre ; Kärdla : Kärdla Kultuurikeskus, 2024
*Pintsliga Hiiumaal / koostajad ja toimetajad Ilona Leib, Anete Kõlli ; Tallinn : PR Partner OÜ, 2023
*Olev Subbi 90 : maalid Enn Kunila kollektsioonist : [näitus Enn Kunila kunstikollektsiooni galeriis 07.03-08.06.2020 : kataloog]. Eero Epner; Tallinn : E. Kunila : Sperare, 2020
*Olev Subbi: maastikud aegade lõpust / Olev Subbi,  Larry Achiampong, María Dalberg, Nona Inescu, Ad Minoliti, Juana Subercaseaux, Maya Watanabe, Nazim Ünal Yilmaz. ; tekstid: Jurriaan Benschop, Inga Lāce, Tamara Luuk, Àngels Miralda, Borbála Soós, koostanud Àngels Miralda, Tallinn : Lugemik : Tallinna Kunstihoone, 2020
*Põhjamaa suvi : Olev Subbi aktimaalid = Northern summer : nude paintings by Olev Subbi / koostaja Eero Epner ; Tallinn : E. Kunila, 2017
*Olev Subbi. koostaja Eero Epner, Tallinn : Sperare, 2015

## Dokumentaalid
*Olev Subbi. Elu kuues peatükis. Režissöör: Marianne Kõrver, 2021
*Õnnemaastikud. Olev Subbi. Režissöör: Kalev Lepik, 2015

## Välislingid
*Olev Subbi E-Kunstimuuseumi lehel
*Tanel Veenre, "Olev Subbi – härrasmees, kes unistab juhusest" Eesti Päevaleht, 6. märts 2010
*Kadri Karro, "Olev Subbi pärija räägib esimest korda oma kunstikogust" Eesti Ekspress, 10. juuni 2020